CELEX: 52011PC0931
Language: sl
Date: 2011-12-21
Title: Predlog SKLEP SVETA o sprejetju dopolnilnega raziskovalnega programa za projekt ITER (2014–2018)

|
			
		
		
		52011PC0931
		
			Predlog SKLEP SVETA o sprejetju dopolnilnega raziskovalnega programa za projekt ITER (2014–2018) /* COM/2011/0931 konč. - 2011/0460 (NLE) */
			
				
		
		
			
			   	OBRAZLOŽITVENI MEMORANDUM

1.                      
OZADJE PREDLOGA

Namen priloženega predloga za Sklep Sveta je
opredelitev finančne ureditve za prispevek EU k projektu ITER za obdobje
2014–2018 na podlagi „dopolnilnega raziskovalnega programa“
v okviru Pogodbe Euratom.
Glavni namen projekta ITER[1] je izgradnja in delovanje
eksperimentalnega fuzijskega reaktorja. ITER je pomemben korak k predstavitvi
fuzije kot trajnostnega vira energije. Fuzija bi lahko zaradi svojih pomembnih
prednosti, na primer velikih rezerv goriva, ki so na voljo, in odsotnosti
emisij CO2, pomembno prispevala k dolgoročni strategiji EU na
področju energije. Poleg tega vključuje fuzija varnostne
značilnosti, ki jo ločujejo od tradicionalne jedrske energije. ITER
je del Strateškega načrta za energetsko tehnologijo (SET) in bo prispeval
k strategiji Evropa 2020, saj bi moralo vključevanje evropske
visokotehnološke industrije Evropski uniji zagotoviti globalno konkurenčno
prednost v tem obetavnem sektorju. 
Projekt ITER se izvaja v skladu s pogoji
mednarodnega Sporazuma o ustanovitvi Mednarodne organizacije za fuzijsko
energijo za skupno izvajanje projekta ITER („Sporazum ITER“)[2], ki so ga sklenile Evropska
skupnost za atomsko energijo („Euratom“) in šest drugih podpisnic: Kitajska,
Indija, Japonska, Koreja, Rusija in ZDA. S tem pravno zavezujočim
sporazumom je bila ustanovljena Organizacija ITER z vsemi pravicami mednarodne
pravne osebe kot organ, odgovoren za skupno izvajanje projekta ITER. Komisija
zastopa Euratom na različnih ravneh ITER, zlasti v Svetu ITER, ki je najpomembnejši
organ upravljanja projekta. 
V okviru pogajanj za pridobitev podpore drugih
podpisnic ITER pri določitvi lokacije za ITER v Evropi sta Euratom in
Japonska sklenila dvostranski sporazum o določitvi dopolnilnih skupnih
dejavnosti raziskav fuzijske energije, ki se imenujejo dejavnosti širšega
pristopa [3].
Euratom ima kot gostitelj in organizacija, ki
zagotavlja največji delež prispevkov v fazi gradnje (5/11 ali približno
45 % skupnega zneska), posebne odgovornosti in obveznosti, tudi obveznost,
da ne more enostransko odstopiti od Sporazuma ITER.
Prispevek EU za projekt ITER se upravlja prek
Evropskega skupnega podjetja za ITER in razvoj fuzijske energije („Fuzija za
energijo“), ustanovljenega z Odločbo Sveta z dne 27. marca 2007[4]. V njegovem vodstvu so
zastopane vse članice Fuzije za energijo (Euratom, 27 držav članic in
Švica). Prispevek EU k projektu ITER zajema predvsem večje sisteme in
sestavne dele, ki jih naroči Fuzija za energijo in se v fazi gradnje kot „prispevek
v stvareh“ zagotovijo Organizaciji ITER. Evropski parlament je odgovoren za
podelitev razrešnice za proračun Fuziji za energijo.
Pomembna značilnost gradnje ITER je
izjemna tehnična zahtevnost. Z velikostjo in kompleksnostjo brez primere predstavlja
zelo zahtevno nalogo s prispevki v gradbeništvu, strojništvu, elektrotehniki in
jedrski tehniki. 
ITER ima nekatere značilnosti drugih
obsežnih projektov, ki so v interesu EU: lahko so nesorazmerno dragi v
primerjavi z majhnim proračunom EU in običajno presežejo začetne
projekcije stroškov. Potreba po zagotovitvi dodatnih sredstev, ki izhaja iz
tega, vodi do prerazporeditve sredstev, ki so bila že namenjena drugim
prednostnim nalogam, ali do izpodbijanja meja, ki so določene v
večletnem finančnem okviru (MFF). Te posledice je obravnaval tudi
Evropski parlament. Poleg tega se o prerazporeditvah lahko odloča le na
podlagi dolgega in zapletenega medinstitucionalnega postopka, ki povzroča
tveganja glede izpolnitve obveznosti EU, sprejetih na mednarodni ravni. 
To ni trajnostni model: potreben je
drugačen pristop, ki temu zahtevnemu projektu zagotavlja dolgoročno
gotovost. Zaradi tega je Komisija v Sporočilu z dne 29. junija 2011
„Proračun za strategijo Evropa 2020“[5]
predlagala financiranje prispevka EU za projekt ITER po letu 2013 zunaj
večletnega finančnega okvira (MFF). Zato se za prispevek EU k
projektu ITER za obdobje 2014–2018 predlaga vzpostavitev dopolnilnega
raziskovalnega programa v skladu s Pogodbo Euratom.
Upoštevati je treba, da Pogodba Euratom
omejuje trajanje raziskovalnih programov na največ pet let. V skladu s Sporazumom
ITER bo začetno trajanje projekta ITER 35 let (do leta 2041), zato bodo za
financiranje prispevka EU za ta projekt potrebni dodatni sklepi Sveta. 
2.           PODROČJE UPORABE
PREDLOGA
Predlagani dopolnilni
raziskovalni program zajema prispevke za gradnjo objekta ITER, naročanje
opreme in naprav, splošno tehnično in upravno podporo projektu v času
gradnje, sodelovanje ob začetku obratovanja in med začetnim
delovanjem ter druge dejavnosti, povezane z ITER, na primer dejavnosti v skladu
s sporazumom o širšem pristopu. 
Euratom bo še naprej sodeloval pri
upravljanju, vodenju in zaposlovanju osebja v Organizaciji ITER in Fuziji za
energijo v skladu z določbami sporazuma o ustanovitvi organizacije ITER in
odločbo Sveta o ustanovitvi Fuzije za energijo.
3.           REZULTATI POSVETOVANJ Z
ZAINTERESIRANIMI STRANMI IN OCENE UČINKA
Ta predlog v celoti
upošteva odzive na obsežno javno posvetovanje, ki je temeljilo na zeleni
knjigi „Spremeniti izzive v priložnosti: na poti k skupnemu strateškemu okviru
za financiranje raziskav in inovacij v EU“[6]
v okviru priprave programa Euratoma za raziskave in usposabljanje (2014–2018),
ki prispeva k okvirnemu programu za raziskave in inovacije „Obzorje 2020“. 
ITER je bil vključen v to posvetovanje ter v notranje in zunanje
ocene za pripravo ocene učinka. Ta ocena
učinka je ugotovila, da je dolgoročna korist ITER, ki uravnoveša
znanstvena, tehnična in finančna tveganja, komercialna uporaba
fuzijske energije, na kratek rok pa koristi konkurenčnosti industrije. 
Na podlagi Sporočila z dne 29. junija
2011 je bilo preučenih več načinov in
pogojev za financiranje projekta ITER zunaj večletnega finančnega
okvira. Oblikovanje dopolnilnega raziskovalnega programa, ki se financira s
prispevki držav članic, bo zagotovilo stalnost projekta, zlasti v razmerju
do naših mednarodnih partnerjev. Omogočilo bo tudi izognitev ponovnim
pogajanjem za spremembo Sporazuma ITER, tj. kompleksnemu postopku, ki je
povezan z negotovostmi.
4.           PRAVNI ELEMENTI PREDLOGA
Pravna podlaga za
dopolnilni raziskovalni program je v členu 7 Pogodbe Euratom.
Dopolnilni raziskovalni program, ki bo trajal 5 let, bo sprejet s posebnim sklepom
Sveta. 
5.           PRORAČUNSKE POSLEDICE 
V „oceni finančnih
posledic zakonodajnega predloga“, ki je priložena k temu predlogu sklepa Sveta,
so določene proračunske posledice ter človeški in upravni viri,
potrebni za izvajanje dopolnilnega raziskovalnega programa.
2011/0460 (NLE)
Predlog
SKLEP SVETA
o sprejetju dopolnilnega raziskovalnega
programa 
za projekt ITER (2014–2018)
SVET EVROPSKE UNIJE JE –
ob upoštevanju Pogodbe o ustanovitvi Evropske
skupnosti za atomsko energijo, zlasti člena 7 Pogodbe,
ob upoštevanju predloga
Evropske komisije,
ob upoštevanju mnenja Evropskega parlamenta,[7]
ob upoštevanju mnenja Evropskega ekonomsko-socialnega
odbora[8],
ob upoštevanju naslednjega:
(1)              
Sporazum o ustanovitvi Mednarodne organizacije za
fuzijsko energijo ITER za skupno izvajanje projekta ITER[9] (v nadaljnjem besedilu: Sporazum
ITER) so 21. novembra 2006 podpisale Evropska skupnost za atomsko energijo
(Euratom), Ljudska republika Kitajska, Republika Indija, Japonska, Republika
Koreja, Ruska federacija in Združene države Amerike. S Sporazumom ITER se
ustanavlja Mednarodna organizacija za fuzijsko energijo ITER (v nadaljnjem
besedilu: Organizacija ITER), ki je v celoti odgovorna za izgradnjo, delovanje,
uporabo in deaktivacijo objektov ITER.
(2)              
Sporazum ITER od vseh podpisnic zahteva, da prek
ustreznih pravnih subjektov, imenovanih „notranje agencije“, zagotovijo
prispevke Organizaciji ITER. Evropska notranja agencija za izvajanje obveznosti
Euratoma do Organizacije ITER je bila ustanovljena z Odločbo Sveta
2007/198/Euratom z dne 27. marca 2007 o ustanovitvi Evropskega skupnega
podjetja za ITER in razvoj fuzijske energije ter dodelitvi prednosti le-temu[10].
(3)              
V okviru pogajanj za pridobitev podpore drugih
podpisnic ITER pri določitvi lokacije za ITER v Evropi sta leta 2007
Evropska skupnost za atomsko energijo in Vlada Japonske sklenili sporazum o
skupnem izvajanju dejavnosti širšega pristopa na področju raziskav
fuzijske energije[11],
ki je določil dopolnilne skupne dejavnosti raziskav fuzije na ozemlju
Japonske, da se zagotovi hiter zagon zelo
učinkovitega delovanja ITER. Dejavnosti širšega pristopa in druge
dejavnosti, povezane z ITER, se usmerjajo prek Evropskega skupnega podjetja za
ITER in razvoj fuzijske energije. Financiranje dejavnosti širšega pristopa se
zagotavlja predvsem s stvarnimi prispevki nekaterih članic Evropskega
skupnega podjetja za ITER in razvoj fuzijske energije, preostali del prispevka
Euratoma pa se krije iz proračuna Euratoma. 
(4)              
Ocenjeni stroški za izgradnjo ITER so se v
primerjavi z začetnimi ocenami iz leta 2001, na katerih temelji Sporazum
ITER, povečali. Svet Evropske unije je v svojih sklepih z dne 12. julija
2010 o stanju projekta ITER in možnostih za naprej omejil evropski prispevek v
fazi gradnje ITER na znesek 6,6 milijarde EUR v vrednosti iz leta 2008. V
skladu z navedenimi sklepi evropski prispevek financirata Euratom (80 %)
in Francija (20 %), zajema pa stroške gradnje, tekoče stroške in
nepredvidene stroške. Na podlagi navedenih sklepov je Komisija predlagala
spremembo medinstitucionalnega sporazuma z dne 17. maja 2006 o proračunski
disciplini in dobrem finančnem poslovodenju v zvezi z večletnim
okvirom[12]
(MFF) za obdobje 2007–2013, da bi zagotovila dodatna sredstva za ITER za
obdobje 2012–2013. 
(5)              
Za obdobje po letu 2013 je Komisija v svojem
sporočilu „Proračun za strategijo Evropa 2020“[13] predlagala, da se projekt ITER
financira zunaj večletnega finančnega okvira. Zato je treba za
obdobje od leta 2014 do leta 2018 vzpostaviti dopolnilni raziskovalni program
za projekt ITER. 
(6)              
Dopolnilni raziskovalni program za projekt ITER je
treba financirati s prispevki držav članic na podlagi vpoklicne stopnje,
ki velja za bruto nacionalni dohodek (BND) vsake države članice, kot je
opredeljen za izračun lastnega prispevka sredstev iz BND v splošni
proračun Evropske unije. Ti prispevki se vplačajo v splošni
proračun Evropske unije in dodelijo navedenemu programu.
Tretje države, ki so z Euratomom sklenile sporazum o sodelovanju na
področju nadzorovane jedrske fuzije, ki povezuje njihove raziskovalne
programe s programi Euratoma, bi tudi morale biti sposobne prispevati k
navedenemu programu.
(7)              
Finančne interese Unije je treba v celotnem
odhodkovnem ciklusu zaščititi s sorazmernimi ukrepi, ki vključujejo
preprečevanje, odkrivanje in preiskovanje nepravilnosti, izterjavo
izgubljenih, nepravilno plačanih ali nepravilno porabljenih sredstev ter
po potrebi kazni.
(8)              
Znanstveni in tehnični odbor je Komisiji
predložil svoje mnenje o programu Euratoma za raziskave in usposabljanje (2014–2018),
ki prispeva k okvirnemu programu za raziskave in inovacije „Obzorje 2020“. V
tem dopolnilnem raziskovalnem programu je znanstvena in tehnična vsebina
dejavnosti ITER nespremenjena –
SPREJEL NASLEDNJI SKLEP: 
Člen 1
Dopolnilni raziskovalni program za projekt
ITER je vzpostavljen za obdobje od 1. januarja 2014 do 31. decembra 2018 (v
nadaljnjem besedilu: program). Program financira dejavnosti, ki so potrebne za
zagotovitev prispevka Evropske skupnosti za atomsko energijo (Euratom) Organizaciji
ITER, vključno z dejavnostmi, ki so potrebne za izgradnjo, delovanje in
uporabo objektov ITER, ter dejavnostmi, povezanimi z ITER. Znanstveni in
tehnološki cilj, utemeljitev ter dejavnosti programa so opredeljeni v Prilogi. 
Člen 2
Program se financira s prispevkom največ 2 573 milijonov EUR (v tekočih vrednostih)
v skladu s členom 3.
Člen 3
Program se financira s prispevki držav
članic na podlagi vpoklicne stopnje, ki velja za bruto nacionalni dohodek
(BND) vsake države članice, kot je opredeljen za izračun lastnega
prispevka sredstev iz BND v splošni proračun Evropske unije. Ti prispevki
se štejejo za zunanje namenske prejemke programa v skladu s [členom XX
Uredbe (EU) št. XX/2012 Evropskega parlamenta in Sveta [nova finančna
uredba][14]].
Člen 4
Tretje države, ki so z Euratomom sklenile
sporazum o sodelovanju na področju nadzorovane jedrske fuzije, ki povezuje
njihove raziskovalne programe s programi Euratoma (v nadaljnjem besedilu:
pridružene države), lahko tudi prispevajo k programu.
Prispevek pridruženih držav se opredeli v
ustreznem sporazumu o sodelovanju z Euratomom na področju nadzorovane
jedrske fuzije.
Člen 5
Program izvaja Komisija v skladu z Uredbo (EU)
št. XXXX/2012 [nova finančna uredba]. 
Komisija lahko
izvajanje zaupa Evropskemu skupnemu podjetju za ITER in razvoj fuzijske
energije[15] v skladu s [členom XX Uredbe (EU) št.
XXXX/2012 Evropskega parlamenta in Sveta [nova finančna uredba]].
Člen 6
1. Komisija sprejme ustrezne ukrepe za
zagotovitev, da se ob izvajanju ukrepov, financiranih na podlagi tega sklepa,
zaščitijo finančni interesi Unije s preventivnimi ukrepi proti
goljufijam, korupciji in kakršnim koli drugim nezakonitim dejavnostim, in sicer
z izvajanjem učinkovitih pregledov in, kadar se ugotovijo nepravilnosti, izterjavo
neupravičeno plačanih zneskov ter po potrebi z učinkovitimi,
sorazmernimi in odvračilnimi kaznimi.
2. Komisija ali njeni predstavniki in
Računsko sodišče so pristojni za revizijo na podlagi dokumentov ter
pregledov in preveritvenih obiskov na kraju samem pri vseh upravičencih do
subvencij, izvajalcih in podizvajalcih ter drugih tretjih straneh, ki so
prejeli sredstva Unije na podlagi tega sklepa.
Evropski urad za boj proti goljufijam (OLAF)
lahko izvaja preglede na kraju samem in inšpekcije gospodarskih subjektov, ki
so neposredno ali posredno povezani s financiranjem v skladu s postopki,
določenimi v Uredbi Sveta (Euratom, ES) št. 2185/96, z namenom
ugotavljanja, ali je prišlo do goljufije, korupcije ali drugih nezakonitih
dejanj v škodo finančnim interesom Unije v zvezi s sporazumom ali sklepom
o dodelitvi sredstev ali pogodbo o financiranju Unije.
Ne glede na prvi in drugi pododstavek se v
sporazumih o sodelovanju s tretjimi državami in mednarodnimi organizacijami, v
sporazumih o dodelitvi sredstev, v sklepih o dodelitvi sredstev in v pogodbah,
ki izhajajo iz izvajanja tega sklepa, Komisija, Računsko sodišče in
OLAF izrecno pooblastijo za opravljanje takšnih revizij ter pregledov in
inšpekcij na kraju samem.
Člen 7
Ta sklep začne veljati tretji dan po
objavi v Uradnem listu Evropske unije. 
Uporablja se od 1. januarja 2014.
Člen 7
Ta sklep je naslovljen na države članice.
V Bruslju,
                                                                       Za
Svet
                                                                       Predsednik
PRILOGA
ZNANSTVENI
IN TEHNOLOŠKI CILJ, UTEMELJITEV TER DEJAVNOSTI DOPOLNILNEGA RAZISKOVALNEGA
PROGRAMA ZA PROJEKT ITER
Znanstveni in tehnološki cilj
Cilj dopolnilnega raziskovalnega programa za
projekt ITER je izvajanje ITER, ki je pomemben korak pri izgradnji prototipskih
reaktorjev za fuzijske elektrarne, ki so varne, trajnostne, okoljsko odgovorne
in gospodarno izvedljive. 
Prva prednostna naloga v okviru strategije za
dosego cilja je izgradnja reaktorja ITER (velikega eksperimentalnega objekta,
ki dokazuje znanstveno in tehnično izvedljivost fuzijske energije), ki ji bo
sledila izgradnja predstavitvene fuzijske
elektrarne.
Utemeljitev
Fuzija lahko v naslednjih nekaj desetletjih pomembno
prispeva k uresničitvi trajnostne in varne energetske oskrbe za Unijo.
Uspešen razvoj fuzije bi zagotovil energijo, ki je varna, trajnostna in okolju
prijazna. 
Svetovna razsežnost
raziskav in razvoja na področju fuzije je vključena v Sporazum o ustanovitvi
Mednarodne organizacije za fuzijsko energijo za projekt ITER ter sporazum med
Vlado Japonske in Euratomom o dejavnostih širšega pristopa na področju
raziskav fuzijske energije, ki dopolnjujejo dejavnosti ITER.
Dejavnosti 
Dopolnilni raziskovalni program za projekt
ITER bo zagotovil prispevek Euratoma k dejavnostim Evropskega skupnega podjetja
za ITER in razvoj fuzijske energije (Fuzija za energijo), ustanovljenega z
Odločbo Sveta z dne 27. marca 2007 (2007/198/Euratom).
Dejavnosti Fuzije za energijo za obdobje
2014–2018 so:
(a) zagotovitev prispevka Euratoma Mednarodni
organizaciji za fuzijsko energijo ITER, vključno z raziskovalnimi in
razvojnimi dejavnostmi, ki so potrebne za pripravo podlage za naročanje
sestavnih delov ITER in naročanje testnih modulov oblog ITER;
(b) zagotovitev prispevka Euratoma za
dejavnosti širšega pristopa z Japonsko;
(c) po potrebi druge dejavnosti za pripravo
podlage za načrtovanje predstavitvenega reaktorja in z njim povezanih
objektov.
Dopolnilni raziskovalni program za projekt
ITER zajema tudi delovanje Fuzije za energijo, njeno vodenje in zaposlovanje
osebja ter upravno podporo.
O podrobnih delovnih programih za izvajanje
zgornjih dejavnosti bo vsako leto odločal upravni odbor.
OCENA FINANČNIH POSLEDIC
ZAKONODAJNEGA PREDLOGA
1.           OKVIR
PREDLOGA/POBUDE 
              1.1     Naslov predloga/pobude 
              1.2     Zadevna
področja v okviru ABM/ABB
              1.3     Vrsta
predloga/pobude 
              1.4     Cilji

              1.5     Utemeljitev
predloga/pobude 
              1.6     Trajanje
ukrepa in finančnega vpliva 
              1.7     Načrtovani
načini upravljanja 
2.           UKREPI
UPRAVLJANJA 
              2.1     Določbe
glede spremljanja in poročanja 
              2.2     Sistem
upravljanja in nadzora 
              2.3     Ukrepi
za preprečevanje goljufij in nepravilnosti 
3.           OCENA
FINANČNIH POSLEDIC PREDLOGA/POBUDE 
              3.1     Zadevni
razdelki večletnega finančnega okvira in proračunske vrstice
odhodkov 
              3.2     Ocenjeni
učinek na odhodke 
              3.2.1  Povzetek
ocenjenega učinka na odhodke 
              3.2.2  Ocenjeni
učinek na odobritve za poslovanje 
              3.2.3  Ocenjeni
učinek na odobritve upravne narave
              3.2.4  Skladnost
z veljavnim večletnim finančnim okvirom
              3.2.5  Udeležba
tretjih oseb pri financiranju 
              3.3     Ocenjeni vpliv na
prihodke
OCENA FINANČNIH POSLEDIC ZAKONODAJNEGA PREDLOGA

1.                      
OKVIR PREDLOGA/POBUDE 
1.1.                
Naslov predloga/pobude 

Sklep
Sveta o sprejetju dopolnilnega raziskovalnega programa za ITER (2014–2018) 

1.2.                
Zadevna področja v okviru ABM/ABB[16] 

–
XX XX ITER 

1.3.                
Vrsta predloga/pobude 

¨ Predlog/pobuda se nanaša na nov ukrep. 
¨ Predlog/pobuda se nanaša na nov ukrep, ki je nadaljevanje
pilotnega projekta/pripravljalnega ukrepa[17].
ý Predlog/pobuda
je namenjena podaljšanju obstoječega ukrepa. 
¨ Predlog/pobuda se nanaša na ukrep z novo usmeritvijo.

1.4.                
Cilji
1.4.1.          
Večletni strateški cilji Komisije, ki naj bi
bili doseženi s predlogom/pobudo 

Splošni
cilj dopolnilnega raziskovalnega programa za ITER („program“) je prispevek k
dolgoročni dekarbonizaciji energetskega sistema na varen, učinkovit
in zanesljiv način. Program bo prispeval k strategiji Evropa 2020 in
vodilni pobudi „Unija inovacij“ s podpiranjem mobilizacije evropskih
visokotehnoloških industrij, ki bodo pridobile nova znanja in proizvodne
sposobnosti z udeležbo v javnih naročilih Fuzije za energijo (F4E).

1.4.2.          
Specifični cilji in
zadevne dejavnosti v okviru ABM/ABB za neposredne ukrepe

Zagotoviti
prispevek Euratoma Organizaciji ITER za gradnjo, delovanje in uporabo objektov ITER ter za dejavnosti, povezane z ITER.
Zadevne
dejavnosti v okviru ABM/ABB: 

1.4.3.          
Specifični cilji in
zadevne dejavnosti v okviru ABM/ABB za neposredne ukrepe Skupnega
raziskovalnega središča

Ni
relevantno.

1.4.4.          
Pričakovani izid in
učinki

Navedite, kako
naj bi predlog/pobuda učinkovala na upravičence/ciljne skupine.
Dopolnilni
raziskovalni program bo zagotovil prispevek Evrope k uspešni gradnji naprave
ITER v okviru mednarodnega sodelovanja. Ker Evropa k projektu prispeva največji
delež (45 % stroškov gradnje), bodo učinki programa največji v
Evropi. Ti učinki bodo kratkoročni (prispevek h konkurenčnosti
evropske industrije) in dolgoročni (vodilna vloga Evrope v komercialni
uporabi fuzijske energije).
Projekt
že ima pozitivni učinek na konkurenčnost industrije in odpiranje
delovnih mest zaradi narave dejavnosti ITER (naročanje visokotehnoloških
sestavnih delov ali zgradb), ki zahtevajo prispevek industrije v gradbeništvu,
strojništvu, elektrotehniki, tehniki materialov in jedrski tehniki, ki se kombinirajo
v pogojih brez primere. Več kot tri četrtine skupnega prispevka
Skupnosti za projekt ITER so namenjene za pogodbe z zasebnimi podjetji. V
Evropi se bodo neposredno zaradi dejavnosti ITER odprla številna nova delovna
mesta, ker je velik del odhodkov namenjen za raziskave in razvoj ter inženirske
naloge, ki so bolj delovno intenzivne od običajne proizvodnje.
Dolgoročno
predstavlja ITER edinstveno priložnost za evropska visokotehnološka
industrijska in gradbena podjetja, da dosežejo globalno konkurenčno prednost
in postanejo vodilni dejavnik v načrtovanju prve generacije fuzijskih
elektrarn in poznejši mednarodni komercializaciji.

1.4.5.          
Kazalniki izida in učinkov

Navedite,
s katerimi kazalniki bi bilo mogoče spremljati izvajanje predloga/pobude.
Kazalniki
za merjenje napredka evropskih prispevkov h gradnji ITER bodo mejniki, ki jih
bo dosegalo Evropsko skupno podjetje Fuzija za energijo, katerega naloga je
naročanje sestavnih delov in njihovo zagotavljanje v obliki „stvarnih“
prispevkov ITER v gradbeni fazi projekta.
Fuzija
za energijo je v svojem projektnem načrtu opredelila glavne mejnike, ki
vključujejo vse dejavnosti naročanja v času gradnje ITER.
Splošni načrt in letni delovni program Fuzije za energijo določata
časovni načrt za doseganje teh mejnikov, redna poročila organu
upravljanja (upravnemu odboru) in Svetu EU pa zagotavljajo podatke o napredku.

1.5.                
Utemeljitev predloga/pobude
1.5.1.          
Potrebe, ki jih je treba
kratkoročno ali dolgoročno zadovoljiti 

Komisija
je v Sporočilu z dne 29. junija 2011 „Proračun za strategijo Evropa
2020“ predlagala, da se prispevek EU za projekt ITER po letu 2013 financira
zunaj večletnega finančnega okvira (MFF). Ta dopolnilni raziskovalni
program bo izvajal ta predlog.

1.5.2.          
Dodana vrednost ukrepanja
Evropske unije

Zaradi
tveganja, stroškov in dolgoročne narave je projekt, kot je ITER,
nedosegljiv za posamezne države članice in celo za EU. Zato je bilo treba
za izvedbo tega projekta vzpostaviti globalni okvir. Zaradi vključitve v
te mednarodne napore ukrep na evropski ravni porazdeljuje tveganje, povečuje
območje veljavnosti in zagotavlja ekonomijo obsega, česar sicer ne bi
bilo mogoče doseči. 

1.5.3.          
Glavna spoznanja iz podobnih
izkušenj

Projekt
„Joint European Torus“ (JET) je dokazal, da je gradnja in delovanje velike
infrastrukture za raziskave fuzijske energije, ki ju koordinira Euratom,
učinkovita ter zagotavlja največje možne znanstvene in industrijske
koristi. Vendar je obseg, potreben za gradnjo ITER, brez primere in zahteva
sodelovanje na globalni ravni, kakršnega v preteklosti še ni bilo.

1.5.4.          
Združljivost z drugimi finančnimi
instrumenti in možnosti dopolnjevanja 

Program
bo zagotovil sinergije in dopolnjevanja z dejavnostmi raziskav fuzijske
energije in prihodnjim raziskovalnim programom Euratoma, ki dopolnjuje progam
Obzorje 2020 (2014–2018). Ukrepi, ki se bodo izvajali v tem okviru, bodo zlasti
zagotovili pomemben znanstveni prispevek h gradnji in delovanju ITER ter so
pomembni za zmanjševanje tveganj. Rezultati dejavnosti raziskav fuzijske
energije v okviru okvirnega raziskovalnega programa Euratom za obdobje 2012–2013
bodo pomembno prispevali tudi k dejavnostim v okviru programa.

1.6.                
Trajanje ukrepa in
finančnega vpliva 

ý Časovno
omejen predlog/pobuda:
–     
ý  trajanje predloga/pobude od 1. 1. 2014 do 31. 12.
2018,
–     
ý  finančni učinek med letoma 2014 in 2026.
¨ Časovno
neomejen predlog/pobuda:
–     
izvedba z začetnim
obdobjem postopne krepitve med letoma LLLL in LLLL,
–     
ki mu sledi polno delovanje.

1.7.                
Načrtovani načini
upravljanja[18] 

ý Neposredno
centralizirano upravljanje –
Komisija.
ý Posredno
centralizirano upravljanje –
prenos izvrševanja na:
–     
¨  izvajalske agencije, 
–     
ý  organe, ki jih ustanovijo Skupnosti[19], 
–     
¨  nacionalne javne organe/organe, ki opravljajo
javne storitve, 
–     
¨  osebe, ki se jim zaupa izvedba določenih
ukrepov v skladu z naslovom V Pogodbe o Evropski uniji in so določene v
ustreznem temeljnem aktu v smislu člena 49 finančne uredbe. 
¨ Deljeno
upravljanje z državami
članicami.
¨ Decentralizirano
upravljanje s tretjimi državami.

¨ Skupno
upravljanje z mednarodnimi
organizacijami (navedite).
Pri navedbi
več kot enega načina upravljanja je treba to natančneje
razložiti v oddelku „opombe“.
Opombe: 
Upravljanje
bo potekalo prek služb Komisije in prek Evropskega skupnega podjetja za ITER in
razvoj fuzijske energije („Fuzija za energijo“ – F4E). Komisija zastopa Euratom
na visokih ravneh organizacije ITER (IO) in Fuzije za energijo.

2.                      
UKREPI UPRAVLJANJA

Program
se bo izvajal prek Fuzije za energijo, ki usmerja prispevek Euratoma za projekt
ITER in prispevek Euratoma za druge dejavnosti, povezane z ITER, kot so
dejavnosti širšega pristopa z Japonsko.
Komisija
sodeluje v organih odločanja Fuzije za energijo in Organizacije ITER.
Na
mednarodni ravni Komisija zastopa Euratom v organu odločanja Organizacije
ITER in Svetu ITER ter sodeluje v Znanstvenem in tehničnem posvetovalnem
odboru (STAC) in Upravno posvetovalnem odboru Sveta ITER (MAC). 
V
zvezi z upravljanjem in vodenjem Fuzije za energijo je Komisija članica
Fuzije za energijo in v imenu Euratoma sodeluje v organih upravljanja tega
skupnega podjetja, tj. v upravnem odboru, izvršnem odboru, tehnično
posvetovalnem odboru, odboru za upravo in finance ter „uradu“. 

2.1.                
Določbe glede spremljanja
in poročanja

Vzpostavljen
je sistem nadzora za zagotovitev najvišje kakovosti rezultatov in
najučinkovitejše uporabe sredstev. Spremljanje in poročanje temeljita
na določbah o vodenju in poročanju, ki jih uporabljata Fuzija za
energijo in Organizacija ITER in zahtevajo, da organi upravljanja odobrijo vse
ključne dokumente. Komisija prek teh teles spremlja in pregleduje
dokumente, ki urejajo dejavnosti za izvajanje projekta ITER, kot so delovni
programi, letno poročilo o dejavnosti, projektni načrti, okvirni
načrti virov, načrti kadrovske politike, proračuni,
računovodski izkazi itd.
Fuzija
za energijo vzpostavlja procese projektnega vodenja in poročanja, pri
čemer v celoti vključuje različne vidike sistema poročanja
organom upravljanja.
Fuzija
za energijo vsako leto in v skladu s sklepi Sveta z dne 12. julija 2010
(Osnutek 11902/10 RECH 255 ATO 38 BUDGET 45; sprejetje 11821/10 ADD 1)
poroča Svetu o doseženem napredku pri izvajanju načrta obvladovanja
stroškov in načrta prihrankov ter o delovanju in vodenju skupnega podjetja
in projekta ITER, vključno z izpolnjevanjem dejavnosti načrtovanja v
okviru letnega proračuna.
V
odziv na te sklepe Sveta je Fuzija za energijo imenovala neodvisnega
strokovnjaka, ki bo ocenil napredek projekta na podlagi obstoječih
poročil in enkrat letno predložil svoje mnenje o Fuziji za energijo
organom upravljanja in Svetu za konkurenčnost.
Poleg
tega sta Fuzija za energijo in Komisija podpisali upravni dogovor, ki
opredeljuje načine in pogoje za prenos finančnega prispevka Skupnosti
Fuziji za energijo, ki ga izvede Komisija.

2.2.                
Sistem upravljanja in nadzora

Komisija
sodeluje v organih odločanja Organizacije ITER in tudi v organih
upravljanja Fuzije za energijo. 
Na
ravni Komisije bodo službe generalnega direktorata, ki je odgovoren za skupno
podjetje, spremljale in pregledovale vse pobude, ki so potrebne za
učinkovito izvajanje projekta ITER, zlasti pobude finančne narave. 
Služba
Komisije za notranjo revizijo (IAS) bo od leta 2012 delovala kot notranji revizor
Fuzije za energijo v skladu z načini in pogoji, dogovorjenimi med
generalnim direktoratom službe za notranjo revizijo in Fuzijo za energijo.
Evropski
urad za boj proti goljufijam (OLAF) ima v zvezi s Fuzijo za energijo in njenim
osebjem enake pristojnosti kot v zvezi z oddelki Komisije.
V
zvezi z upravljanjem Fuzije za energijo so organi upravljanja Fuzije za
energijo konec maja 2011 na pobudo Komisije sprejeli paket ukrepov za
izboljšanje upravljanja in vodenja Fuzije za energijo. Ta paket ukrepov vključuje
vzpostavitev AFC za zagotavljanje pripomb in priporočil o upravnih in
finančnih zadevah organom upravljanja; „urad“, ki pripravlja delo in
sklepe za organe upravljanja ter spremembo vloge naknadnega nadzora in se bo
osredotočil na predhodne dejavnosti Fuzije za energijo na področju
javnega naročanja. 
Poleg
tega je na novo imenovani direktor s 1. januarjem 2011 postavil novo organizacijsko
strukturo, da bi zagotovil bolj projektno naravnano organizacijo z močno
finančno službo.
Finančna
uredba Fuzije za energijo je podobna finančni uredbi Komisije, vključno
s postopki javnega naročanja, enakimi standardom Komisije. Pogodbe Fuzije
za energijo o oddaji naročil so v skladu s finančno uredbo,
vključno s potrebnimi določbami za spremljanje in nadzor uporabe
proračuna Fuzije za energijo. Na podlagi mnenj Računskega
sodišča je Fuzija za energijo spremenila svojo finančno uredbo tako,
da upošteva glavna priporočila sodišča.
Fuzija
za energijo je odgovorna svojim organom upravljanja in Evropskemu parlamentu, ki
podeli letno razrešnico za proračun na podlagi priporočila Sveta.
Poleg tega Fuzijo za energijo dvakrat letno pregleda Evropsko računsko
sodišče, ki v okviru letne razrešnice predloži poročilo Komisiji,
Svetu in Parlamentu. Za skupne dejavnosti upravljanja med Fuzijo za energijo in
ITER (kot so skupna javna naročila) bo Komisija še naprej zagotavljala, da
bodo računovodstvo, notranji nadzor, revizija in postopki javnega
naročanja partnerjev združljivi s predpisi in standardi EU. Upoštevajo se
priporočila Računskega sodišča iz prejšnjih revizij.

2.2.1.          
Okvir notranjega nadzora 

Okvir
notranjega nadzora temelji na:
1.
standardih notranjega nadzora Komisije, ki jih generalni direktorat, odgovoren
za projekt ITER, uporablja pri sprejemanju vseh odločitev v zvezi s Fuzijo
za energijo, zlasti tistih, ki so finančne narave;
2.
standardih notranjega nadzora, ki jih zagotavlja Fuzija za energijo za
izvajanje sistematičnega nadzora in spremljanje izvajanja tako nastalih
priporočil. Napoteni člani osebja Komisije so zagotovili podporo
Fuziji za energijo pri izvajanju akcijskega načrta notranjega nadzora,
pripravi seznamov za preverjanje, izvajanju mehanizma rednega nadzora in
upravljanja proračuna; 
3.
tehničnem, finančnem in političnem pregledu dejavnosti Fuzije za
energijo in ITER, ki ga opravlja Komisija na vsakem koraku projekta;
4.
predhodnih preverjanjih javnih naročil in naknadnem nadzoru. Tveganja se
redno ocenjujejo, redno se spremlja tudi napredek pri izvrševanju dela in
porabe sredstev na podlagi opredeljenih ciljev in kazalnikov.
2.2.2.     Pričakovano tveganje
glede neskladnosti 
V
Fuziji za energijo obstaja notranje finančno tveganje zaradi narave njenih
dejavnosti (velika in zapletena javna naročila stvarnih prispevkov z
velikimi tehničnimi tveganji). Ukrepi za spremljanje in boljši nadzor
delovanja Fuzije za energijo so uvedeni in tudi reorganizacija strukture Fuzije
za energijo bi morala preprečevati to stanje. 
Komisija
bo še naprej ugotavljala tveganja, povezana z izvajanjem tega projekta,
predvsem z vidika stroškov, ter sprejemala najustreznejše ukrepe za
obvladovanje in zmanjševanje teh tveganj. 
2.3.        Ukrepi preprečevanja
goljufij in nepravilnosti
Generalni
direktorat Komisije, ki je odgovoren za izvajanje projekta in proračuna
ITER, je odločen, da se bo boril proti goljufijam v vseh fazah izvajanja projekta
v skladu s strategijo Komisije za boj proti goljufijam, COM(2011) 376, z dne
24. junija 2011.
Za
upravno spremljanje pogodb, dodeljenih sredstev in z njimi povezanih
plačil je odgovorna Fuzija za energijo. Komisija in Fuzija za energijo
namenjata posebno pozornost obvladovanju stroškov.
Komisija
in skupno podjetje upoštevata finančne interese Evropske unije, zlasti v
skladu z Uredbo Sveta (ES, Euratom) št. 2988/95 z dne 18. decembra 1995 o
zaščiti finančnih interesov Evropskih skupnosti in členom 53(a)
finančne uredbe.
Sprejmeta
ustrezne ukrepe za zagotovitev, da se ob izvajanju ukrepov, financiranih na
podlagi tega sklepa, zaščitijo finančni interesi Unije s
preventivnimi ukrepi proti goljufijam, korupciji in kakršnim koli drugim
nezakonitim dejavnostim, in sicer z izvajanjem učinkovitih pregledov in,
kadar se ugotovijo nepravilnosti, izterjavo neupravičeno plačanih
zneskov ter po potrebi z učinkovitimi, sorazmernimi in odvračilnimi kaznimi.
Fuzija
za energijo je začela pripravljati strategijo naknadnih revizij, ki se bo
izvajala leta 2012. Ta strategija je ključni nadzor za ocenjevanje
zakonitosti in pravilnosti spremljajočih transakcij.
Evropski
urad za boj proti goljufijam (OLAF) ima v zvezi s Fuzijo za energijo in njenim
osebjem enake pristojnosti kot v zvezi z oddelki Komisije. 
OLAF
lahko na kraju samem opravi preveritve in inšpekcijske preglede gospodarskih
subjektov, ki jih neposredno ali posredno zadeva financiranje EU, v skladu s
postopki iz Uredbe Sveta (Euratom, ES) št. 2185/96 z dne
11. novembra 1996, da bi ugotovil, ali je prišlo do goljufije,
korupcije ali katerega koli drugega nezakonitega dejanja v zvezi s sporazumom
ali sklepom o dodelitvi sredstev ali pogodbo o financiranju Unije.
3.           OCENA
FINANČNIH POSLEDIC PREDLOGA/POBUDE 
3.1         Zadevni
razdelki večletnega finančnega okvira in proračunske vrstice
odhodkov 
·      Obstoječe proračunske vrstice 
Po vrsti, v skladu z razdelki večletnega
finančnega okvira in proračunskimi vrsticami.
 Razdelek večletnega finančnega okvira: || Proračunska vrstica || Vrsta odhodkov || Prispevek 
 Številka: 08 01 xx || dif./nedif. ([20]) || držav[21] Efte ||  držav kandidatk[22] || tretjih držav || v smislu člena 18(1)(aa) finančne uredbe 
 Zunaj večletnega finančnega okvira || 08 01 04 40 Fuzija za energijo || nedif. || NE || NE || DA || DA 
·      Zahtevane nove proračunske vrstice 
Po
vrsti, v
skladu z razdelki večletnega finančnega okvira in proračunskimi
vrsticami.
 Razdelek večletnega finančnega okvira || Proračunska vrstica || Vrsta odhodkov || Prispevek 
 Zunaj večletnega finančnega okvira || dif./nedif. || držav Efte || držav kandidatk || tretjih držav || v smislu člena 18(1)(aa) finančne uredbe 
 H1/zunaj večletnega finančnega okvira || 08 01 XX 01 Odhodki za osebje* 08 01 XX 02 Odhodki za zunanje osebje* 08 01 XX 03 Drugi odhodki za upravljanje* 08 06 01 xx Odhodki, povezani z ITER || dif./nedif. || NE || NE || DA || DA 
*– Natančno
številčenje proračunskih vrstic bo določeno v poznejši fazi.
3.2         Ocenjeni
učinek na odhodke 
3.2.1      Povzetek
ocenjenega učinka na odhodke 
v tekočih cenah – v mio. EUR (na tri
decimalna mesta natančno)
   ||   || Zunaj večletnega finančnega okvira 
   ||   ||   || Leto 2014[23] || Leto 2015 || Leto 2016 || Leto 2017 || Leto 2018 || >2018 || SKUPAJ || 
  Odobritve za poslovanje zunaj večletnega finančnega okvira ||   ||   ||   ||   ||   ||   ||   ||
 Številka proračunske vrstice 08 06 01 xx ITER || obveznosti || (1) || 897,230 || 631,578 || 285,383 || 282,081 || 253,262 || – || 2 349,534 ||
 plačila || (2) || 107,000 || 306,140 || 405,263 || 304,368 || 353,455 || 873,308 || 2 349,534 || 
 Odobritve upravne narave, ki se financirajo iz sredstev programa ITER[24] ||   ||   ||   ||   ||   ||   ||   ||
 Številka proračunske vrstice 08 01 04 40 Osebje Fuzije za energijo ||   || (3) || 43,000 || 43,860 || 44,737 || 45,632 || 46,545 || – || 223,774 ||
 Odobritve zunaj večletnega finančnega okvira SKUPAJ || obveznosti || =1+1a +3 || 940,230 || 675,438 || 330,120 || 327,713 || 299,807 ||   || 2 573,308 || 
 plačila || =2+2a +3 || 150,000 || 350,000 || 450,000 || 350,000 || 400,000 ||   873,308   || 2 573,308 || 
   ||   || Razdelek 1 
 GD:   ||   ||   || Leto 2014[25] || Leto 2015 || Leto 2016 || Leto 2017 || Leto 2018 || >2018 || SKUPAJ 
  Odobritve za poslovanje ||   ||   ||   ||   ||   ||   ||   
 Številka proračunske vrstice || obveznosti || (1) ||   ||   ||   ||   ||   ||   ||   
 plačila || (2) ||   ||   ||   ||   ||   ||   ||   
 Številka proračunske vrstice || obveznosti || (1a) ||   ||   ||   ||   ||   ||   ||   
 plačila || (2a) ||   ||   ||   ||   ||   ||   ||   
 Odobritve upravne narave, ki se financirajo  iz sredstev posebnih programov[26] ||   ||   ||   ||   ||   ||   ||   
 Številka proračunske vrstice 08 01 XX 01 08 01 XX 02 08 01 XX 03 ||   || (3) || 6,350 0,960 2,559 || 6,477 0,979 2,610 || 6,606 0,999 2,662 || 6,738 1,019 2,715 || 6,874 1,039 2,769 ||   || 33,045 4,996 13,315 
  Odobritve SKUPAJ za   || obveznosti || =1+1a +3 || 9,869 || 10,066 || 10,267 || 10,472 || 10,682 ||   || 51,356 
 plačila || =2+2a +3 || 9,869 || 10,066 || 10,267 || 10,472 || 10,682 ||   || 51,356 
  Odobritve za poslovanje SKUPAJ || obveznosti || (4) || 0 || 0 || 0 || 0 || 0 ||   || 0 
 plačila || (5) ||   ||   ||   ||   ||   ||   ||   
  Odobritve upravne narave, ki se financirajo iz sredstev nekaterih specifičnih programov, SKUPAJ || (6) ||   ||   ||   ||   ||   ||   ||   
 Odobritve za RAZDELEK 1a  večletnega finančnega okvira SKUPAJ || obveznosti ||   ||   ||   ||   ||   ||   ||   ||   
 plačila ||   ||   ||   ||   ||   ||   ||   ||   
Če predlog/pobuda vpliva na več
razdelkov: Ni relevantno.
v mio. EUR (na tri decimalna mesta
natančno)
   ||   ||   || Leto 2014[27] || Leto 2015 || Leto 2016 || Leto 2017 || Leto 2018 || >2018 || SKUPAJ 
 Odobritve SKUPAJ za razdelek 1/ZUNAJ MFF || obveznosti   || 950,099 || 685,504 || 340,387 || 338,185 || 310,489 ||   ||   2 624,664 
 plačila || 159,869 || 360,066 || 460,267 || 360,472 || 410,682 || 873,308 || 2 624,664 
3.2.2      Ocenjeni
učinek na odobritve za poslovanje 
–     
¨  Predlog/pobuda ne zahteva porabe odobritev za
poslovanje. 
–     
ý  Predlog/pobuda zahteva porabo odobritev za
poslovanje, kot je pojasnjeno v nadaljevanju:
odobritve za prevzem obveznosti v mio. EUR (na tri
decimalna mesta natančno)
 Navedba ciljev in realizacij   ò ||   ||   || 2014 || 2015 || 2016 || 2017 || 2017+2018 || 2019 || 2020 || SKUPAJ 
 REALIZACIJA 
 vrsta realizacije[28] || povprečni stroški realizacije || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij || stroški || število realizacij skupaj || stroški skupaj 
 SPECIFIČNI CILJ št. 1[29]… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 – Realizacija* ||   ||   || 1 || 897,230 || 1 || 631,578 || 1 || 285,383 || 1 || 282,081 || 1 || 253,262 ||   ||   ||   ||   || 5 || 2 349,534 
 Seštevek za specifični cilj št. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 STROŠKI SKUPAJ || 1 || 897,230 || 1 || 631,578 || 1 || 285,383 || 1 || 282,081 || 1 || 253,262 ||   ||   ||   ||   || 5 || 2 349,534 
* Realizacija projekta
ITER bo letno poročilo o dejavnosti, ki ga predloži Fuzija za energijo
(barcelonska agencija) in vsebuje opis napredka projekta.
3.2.3      Ocenjeni
učinek na odobritve upravne narave
3.2.3.1   Povzetek 
–     
¨  Predlog/pobuda ne zahteva porabe odobritev
upravne narave. 
–     
ý  Predlog/pobuda zahteva porabo odobritev upravne
narave, kot je pojasnjeno v nadaljevanju:
v mio.
EUR (na tri decimalna mesta natančno)
   || Leto 2014[30] || Leto 2015 || Leto 2016 || Leto 2017 || Leto 2018 || SKUPAJ 
 RAZDELEK 1 večletnega finančnega okvira ||   ||   ||   ||   ||   ||   
 Človeški viri izvajanje programa || 7,310 || 7,456 || 7,605 || 7,757 || 7,913 || 38,041 
 Drugi upravni odhodki || 2,559 || 2,610 || 2,662 || 2,715 || 2,769 || 13,315 
 Seštevek za RAZDELEK 1 večletnega finančnega okvira || 9,869 || 10,066 || 10,267 || 10,472 || 10,682 || 51,356 
   Zunaj večletnega finančnega okvira ||   ||   ||   ||   ||   ||   
 Človeški viri ||   33,996 ||   34,676 ||   35,369 ||   36,077 ||   36,798 ||   176,916 
 Drugi odhodki upravne narave* || 9,004 || 9,184 || 9,368 || 9,555 || 9,747 || 46,858 
   ||   ||   ||   ||   ||   ||   
*
ocenjene številke
 SKUPAJ || 52,869 || 53,926 || 55,004 || 56,104 || 57,227 || 275,130 
3.2.3.2   Ocenjene
potrebe po človeških virih 
–     
¨  Predlog/pobuda ne zahteva porabe človeških
virov. 
–     
ýPredlog/pobuda zahteva porabo človeških virov,
kot je pojasnjeno v nadaljevanju:
ocena, izražena v celih številkah
(ali največ na eno decimalno mesto natančno)
   || Leto 2014[31] || Leto 2015 || Leto 2016 || Leto 2017 || Leto 2018 || SKUPAJ 
 ||  Kadrovski načrt (za uradnike in začasno osebje) ITER, ki se vključi v posebni kadrovski načrt za ITER v razdelku 1 
 Na sedežu || 50 || 50 || 50 || 50 || 50 || 50 
   ||   ||   ||   ||   ||   ||   
   ||   ||   ||   ||   ||   ||   
   ||   ||   ||   ||   ||   ||   
 ||  Zunanje osebje (v ekvivalentu polnega delovnega časa EPDČ)[32] ITER v razdelku 1 || 
 PU, ZU, NNS || 15 || 15 || 15 || 15 || 15 || 15 
   ||   ||   ||   ||   ||   ||   
 08 01 04 40[33] || – na sedežu[34] ||   ||   ||   ||   ||   ||   
 – (SP ITER-F4E (Barcelona) (*) || 422 || 422 || 422 || 422 || 422 || 422 
 XX 01 05 02 (PU, ZU, NNS – posredne raziskave) ||   ||   ||   ||   ||   ||   
 10 01 05 02 (PU, ZU, NNS – neposredne raziskave) ||   ||   ||   ||   ||   ||   
 Druge proračunske vrstice (navedite) ||   ||   ||   ||   ||   ||   
 SKUPAJ || 487 || 487 || 487 || 487 || 487 || 487 
XX je zadevno področje ali naslov.
Potrebe po človeških
virih se krijejo z osebjem, že dodeljenim za izvajanje tega ukrepa in/ali
prerazporejenim v GD RTD, po potrebi dopolnjenim z dodatnimi viri, ki se lahko
pristojnemu GD dodelijo v okviru postopka letne dodelitve virov glede na
proračunske omejitve.
Upravni
stroški (vključno z osebjem) izvajanja programa ITER (zunaj dodeljenih
sredstev za poslovanje Evropskega skupnega podjetja za ITER (Fuzija za
energijo)) morajo upoštevati odobritve za poslovanje za program ITER.
(*) 422 FTE, financiranih v proračunu 2012 v vrsticah
08.01 04 40.
Opis
nalog:
 Uradniki in začasni uslužbenci || Osebje, ki dela na sedežu, je odgovorno za opredelitev in poznejše spremljanje dejavnosti notranje agencije v Barceloni (Fuzija za energijo) in projekta ITER, v katerih Komisija zastopa evropsko partnerstvo. Osebje, ki dela v notranji agenciji v Barceloni (Fuzija za energijo), je odgovorno za evropski prispevek za javno naročanje, dodelitev javnih naročil in finančno izvajanje delovnega načrta mednarodne organizacije ITER, kot je opredeljena v Odločbi Sveta 2007/198/Euratom z dne 27. marca 2007 o ITER. 
 Zunanje osebje 
3.2.4      Skladnost
z veljavnim večletnim finančnim okvirom 
–     
¨  Predlog/pobuda je skladna z veljavnim
večletnim finančnim okvirom.
–     
¨  Predlog/pobuda bo pomenila spremembo ustreznega
razdelka večletnega finančnega okvira.
Pojasnite potrebno spremembo ter navedite
zadevne proračunske vrstice in ustrezne zneske.
–     
¨  Predlog/pobuda zahteva uporabo instrumenta
prilagodljivosti ali spremembe večletnega finančnega okvira[35].
Pojasnite te zahteve ter navedite zadevne
razdelke in proračunske vrstice ter ustrezne zneske.
3.2.5      Udeležba
tretjih oseb pri financiranju 
–     
V predlogu/pobudi ni
načrtovano sofinanciranje tretjih oseb. 
–     
ý V predlogu/pobudi je načrtovano
sofinanciranje, kot je ocenjeno v nadaljevanju*:
odobritve v mio. EUR (na tri decimalna
mesta natančno)
   || Leto N || Leto N+1 || Leto N+2 || Leto N+3 || … vstavite ustrezno število let glede na trajanje učinka (prim. točka 1.6) || Skupaj 
 Navedite organ sofinanciranja ||   ||   ||   ||   ||   ||   ||   ||   
 Sofinancirane odobritve SKUPAJ ||   ||   ||   ||   ||   ||   ||   ||   
* – Program
lahko prejme prispevke tretjih držav (na podlagi sporazuma o sodelovanju med
tretjimi državami in Euratomom), ki v tej fazi še niso znani.
3.3         Ocenjeni
vpliv na prihodke 
–     
¨  Predlog/pobuda nima finančnega vpliva na
prihodke.
–     
ý  Predlog/pobuda ima finančni vpliv, kot je
pojasnjeno v nadaljevanju:
¨         na lastna sredstva,
ý         na razne prihodke.
v mio. EUR (na tri decimalna mesta
natančno)
 Proračunska vrstica prihodkov || Odobritve, na voljo za tekoče proračunsko leto || Učinek predloga/pobude[36] 
 Leto N || Leto N+1 || Leto N+2 || Leto N+3 || … vstavite ustrezno število stolpcev glede na trajanje učinka (prim. točka 1.6) 
 Člen XXXX ||   ||   ||   ||   ||   ||   ||   ||   
Za razne
prihodke, na katere bo vplival predlog/pobuda, navedite zadevne
proračunske vrstice.
08 01 04 40, 08 06 01Navedite metodo izračuna
učinka na prihodke.
Program
se financira s prispevki držav članic na podlagi vpoklicne stopnje, ki
velja za bruto nacionalni dohodek (BND) vsake države članice, kot je
opredeljen za izračun lastnega prispevka sredstev iz BND v splošni
proračun Evropske unije. Ti prispevki se vplačajo v splošni
proračun Evropske unije in štejejo za zunanje namenske prejemke programa v
skladu s členom 18 Uredbe (EU) št. XX/2012 Evropskega parlamenta in Sveta
[nova finančna uredba], ki se uporablja za splošni proračun Evropske
unije.
[1]               Prvotno poimenovan mednarodni eksperimentalni
termonuklearni reaktor .
[2]           UL L 358,
16.12.2006, str. 62.
[3]               UL L 246, 21.9.2007, str. 34.
[4]               UL L 90, 30.3.2007, str. 58.
[5]               COM(2011) 500 konč.,
29.6.2011.
[6]               COM(2011) 48.
[7]               UL C , , str. .
[8]               UL C , , str. .
[9]               UL L 358, 16.12.2006, str. 62.
[10]             UL L 90, 30.3.2007, str. 58.
[11]             UL L 246, 21.9.2007, str. 34.
[12]             UL C 139, 14.6.2006, str. 1.
[13]             COM(2011) 500 konč.
[14]             UL L 
[15]             Odločba Sveta 2007/198/Euratom z dne 27. marca 2007 o
ustanovitvi Evropskega skupnega podjetja za ITER in razvoj fuzijske energije
(skupno podjetje) ter dodelitvi prednosti le-temu.
[16]             ABM: upravljanje po dejavnostih –
ABB: oblikovanje proračuna po dejavnostih.
[17]             Pilotni in pripravljalni ukrepi iz
člena 49(6)(a) ali (b) finančne uredbe.
[18]             Pojasnitve načinov
upravljanja in sklicevanje na finančno uredbo so na voljo na
spletišču BudgWeb: http://www.cc.cec/budg/man/budgmanag/budgmanag_en.html.
[19]             Organi iz člena 185 finančne uredbe.
[20]             Dif. = diferencirana sredstva / nedif. = nediferencirana
sredstva.
[21]             Efta: Evropsko združenje za prosto trgovino. 
[22]             Države kandidatke in, če je ustrezno, potencialne
države kandidatke z zahodnega Balkana.
[23]             Leto N je leto začetka izvajanja
predloga/pobude.
[24]             Tehnična in/ali upravna podpora ter odhodki za
podporo izvajanju programov in/ali ukrepov EU (prej vrstice „BA“), posredne
raziskave, neposredne raziskave.
[25]             Leto N je leto začetka izvajanja
predloga/pobude.
[26]             Tehnična in/ali upravna pomoč ter odhodki za
podporo izvajanju programov in/ali ukrepov EU (prej vrstice „BA“), posredne
raziskave, neposredne raziskave.
[27]             Leto N je leto začetka izvajanja
predloga/pobude.
[28]             Realizacije se nanašajo na dobavljene proizvode in opravljene
storitve (npr. število financiranih izmenjav študentov, število kilometrov novo
zgrajenih cest itd.).
[29]             Kakor je opisano v oddelku 1.4.2 „Specifični cilji“.
[30]             Leto N je leto začetka izvajanja
predloga/pobude.
[31]             Leto N je leto začetka izvajanja
predloga/pobude.
[32]             PU = pogodbeni uslužbenec; ZU = začasni uslužbenec („Intérimaire“);
MSD = „Jeune Expert en Délégation“ (mlajši strokovnjaki v delegaciji);
LU = lokalni uslužbenec; NNS = napoten nacionalni strokovnjak. 
[33]             V okviru zgornje meje za zunanje osebje iz odobritev za
poslovanje (prej vrstice „BA“).
[34]             Zlasti za strukturne sklade, Evropski kmetijski sklad za
razvoj podeželja (EKSRP) in Evropski sklad za ribištvo (ESR).
[35]             Glej točki 19 in 24 Medinstitucionalnega
sporazuma.
[36]             Glede na tradicionalna lastna sredstva (carinske dajatve,
prelevmane za sladkor) morajo biti navedeni zneski neto zneski, tj. bruto
zneski po odbitku 25 % stroškov pobiranja.